Elektromagnetisme

Elektromagnetisme uyito-yito tango ilimu fisika u mopo'otuwota a'aita lo wolota medan listrik wau medan magnet to delomo rangkaian listrik u mo'otapu gaya gerak listrik wau medan elektromagnetik. Konsep mopiyohu modelomo elektromagnetisme uyito-yito induksi elektromagnetik u didasari ole hukumu induksi Faraday. Prinsip elektromagnetisme popopasiyo to sistem lo kalaja transformator, induktor, mootoro listrik, generator listrik, bel listrik, saklar, telepon kabel, wau selenoid.

Perintis

André-Marie Ampère 
André-Marie Ampère mowali ngota  fisikawan, matematikawan wau kimiawan berkebangsaan Prancis. Ampère mo'otapu ngo'olo kaidah paralu pasali listrik wau magnet u lapata'o dijadikan odelo konsep duduta'a elektrodinamika atau elektromagnetisme. Tiyo olo mohutu hukumu ampere u berkaitan wolo prinsip elektromagnet. Uyilotapu lo hukumu elektrodinamika mowali tilapulo mondo tindak lanjut londo ampere ode percobaan pengaliran tolohu to meembidu kompas u pohutuo ole Hans Christian Ørsted tawunu 1820. Ørsted mo'otapu uyito-yito dudetu kompas mo'olio'a wonu mola to meembidu kawat u dialiri ole tolohu listrik. Ampère mo'otapu uyito-yito kumparan berrsifat odelo magnet batango to'u laode ole tolohu listrik. Selain boito, tiyo mo'otapu uyito-yito pengaliran tolohu listrik mohutu wuate molu'oyo modelomo kumparan moboli'a mowali magnet u molotolo wau munculnya gaya to duluwo penghantar u meembidu. Ampère lapata'o mohutu hukumu elektrodinamika lo'u mopohuna tutuwawuliyo matematika. Selain boito, Ampère olo mohutu galvanometer u lapata'o popohuna ma'i molu'ude tolohu listrik.

Konsep

Elektrodinamika 
Elektrodinamika motambanga kaitan wolota elektromagnetisme wolo mekanika. Pemusatan konsep elektrodinamika dutu-dutu to efek u sababuo ole medan elektromagnetik ode watade mekanika mondo partikel u bermuatan listrik. Elektrodinamika mowali prinsip duduta'a to peralatan wolo frekuensi mopa da'a wawu to  pakaakasi magnetotelurik wau radar penembus huta.

Induksi elektromagnetik 
Induksi elektromagnetik mowali tilimimbulu lo tuwotoliyo lo tolohu listrik to penghantar listrik akibati mondo liyo lo boli'a medan magnet to pali-palito penghantar. Konsep induksi elektromagnetik didasarkan to uyilotapu Michael Faraday wau Joseph Henry to tawunu 1831. Boli'a medan magnetik mo'otapu hihede potensial u pole lo gaya gerak listrik induksi wau tolohu listrik u sababuliyo pole lo tolohu listrik induksi.

Arus bolak-balik 
Arus bolak-balik mealo tolohu bolak bale uyito-yito tolohu listrik u dulungoliyo boboli'a wolo periodik. Kurva tolohu bolak-balik gambario lo'u huhutu sinusoida. Prinsip induksi elektromagnetik popohuna odelo duduta'a pembentukan tolohu bolak-balik.

Hukum

Hukum induksi Faraday 
Hukumu induksi Faraday motombanga uyito-yito tuwawu rangkaian listrik o gaya gerak listrik induksi u nilailiyo berbanding lurus lo linggahu lo boli'a fluks magnetik u dilingkupiliyo. Garisi lo gaya magnet u dilingkupi ole motanggalo da'era tuwawu to dulungo tegak lurus ditetapkan odelo fluks magnet.

Referensi